Ντάβιντε Καλάμπρια

Ο Ντάβιντε Καλάμπρια (, 6 Δεκεμβρίου 1996) είναι Ιταλός διεθνής επαγγελματίας ποδοσφαιριστής που αγωνίζεται ως δεξιός αμυντικός για τον Παναθηναϊκό.

 Συλλογική Καριέρα 

 Μίλαν 
Ο Καλάμπρια κλήθηκε για πρώτη φορά στην πρώτη ομάδα της Μίλαν ενόψει του εκτός έδρας αγώνα με τη Λάτσιο στις 25 Ιανουαρίου 2015, αλλά δεν χρησιμοποιήθηκε. Την ίδια χρονιά, στις 30 Μαΐου, έκανε το ντεμπούτο του στη Σέριε A στη νίκη με 3–1 εκτός έδρας απέναντι στην Αταλάντα.

Μετά την αποχώρηση του Αλέσσιο Ρομανιόλι στην αρχή της σεζόν 2022–23, ο Καλάμπρια προήχθη σε αρχηγό της ομάδας. Αγωνίστηκε στο Σούπερ Καπ Ιταλίας 2022, το οποίο έληξε με ήττα 3–0 από την Ίντερ στο Ριάντ. Στις 29 Ιανουαρίου, κατά τη διάρκεια της ήττας με 5–2 εντός έδρας από τη Σασουόλο, έφτασε τις 200 συμμετοχές με τη φανέλα των Ροσονέρι σε όλες τις διοργανώσεις.

Στην αρχή της σεζόν 2024–25, ο Καλάμπρια έχασε τη θέση του από τον νέο μεταγραφικό απόκτημα Έμερσον Ρόγιαλ, δέχθηκε έντονη κριτική για τις εμφανίσεις του και αντιμετώπισε δυσκολίες με τον προπονητή Πάουλο Φονσέκα, ο οποίος απολύθηκε στις 29 Δεκεμβρίου 2024, αλλά και με τον νέο τεχνικό Σέρζιο Κονσεϊσάο, με τον οποίο παραλίγο να έρθουν σε σωματική αντιπαράθεση όταν ο Καλάμπρια κλώτσησε ένα μπουκάλι που χτύπησε τον προπονητή. Στις 11 Ιανουαρίου 2025, ο Καλάμπρια απογυμνώθηκε από το περιβραχιόνιο του αρχηγού της Μίλαν, το οποίο πέρασε στον Μάικ Μενιάν. Στις 1 Φεβρουαρίου 2025, αποχώρησε από τη Μίλαν με τη μορφή δανεισμού έως τις 30 Ιουνίου 2025, ολοκληρώνοντας 18 χρόνια στον σύλλογο, κατακτώντας ένα πρωτάθλημα και δύο Σούπερ Καπ.

Δανεισμός στην Μπολόνια

Την 1η Φεβρουαρίου 2025, ο Καλάμπρια έφυγε από την προπονητική βάση της Μίλαν στο Μιλανέλο για να ενταχθεί στην Μπολόνια. Στις 3 Φεβρουαρίου 2025 επιβεβαιώθηκε ότι υπέγραψε με τη Μπολόνια, ομάδα της Σέριε A, με τη μορφή δανεισμού μέχρι το τέλος της σεζόν 2024–25. Στις 14 Μαΐου 2025, ο Καλάμπρια κατέκτησε το πρώτο του Κύπελλο Ιταλίας με την Μπολόνια στον τελικό του Στάδιο Ολίμπικο στη Ρώμη απέναντι στην πρώην ομάδα του, τη Μίλαν. Ο Καλάμπρια πήρε την ποδοσφαιρική του «εκδίκηση» απέναντι στον προπονητή της Μίλαν που ουσιαστικά τον είχε απομακρύνει από την ομάδα. Ήταν μια ιστορική επιτυχία για την Μπολόνια, καθώς ήρθε 51 χρόνια μετά την τελευταία κατάκτηση Κυπέλλου το 1974.

 Παναθηναϊκός 
Στις 17 Αυγούστου 2025, ο Καλάμπρια μεταγράφηκε στον Παναθηναϊκό με τριετές συμβόλαιο.

 Διεθνής Καριέρα 
Ο Καλάμπρια εκπροσώπησε την Ιταλία σε διάφορες ηλικιακές κατηγορίες. Στις 9 Νοεμβρίου 2020, κλήθηκε για πρώτη φορά στην ανδρική εθνική ομάδα της Ιταλίας από τον προπονητή Ρομπέρτο Μαντσίνι για τρεις φιλικούς αγώνες με Εσθονία, Πολωνία και Βοσνία-Ερζεγοβίνη. Πραγματοποίησε το ντεμπούτο του απέναντι στην Εσθονία, μπαίνοντας ως αλλαγή στη νίκη με 4–0.

 Διακρίσεις 
Μίλαν

 Σέριε Α: 2021–22
 Σούπερ Καπ Ιταλίας: 2016–17, 2024–25

Μπολόνια

 Κύπελλο Ιταλίας: 2024–25

Ιταλία

 Πρώταθλημα Εθνών ΟΥΕΦΑ τρίτη θέση: 2020–21

 Παραπομπές 

 Εξωτερικοί σύνδεσμοι 



Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Μπολόνια ΦΚ 1909
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα